**Proces verbal**

**al sedintei extraordinare convocata de indata a**

**Consiliului Judetean Vrancea**

**din data de 2 aprilie 2021**

In data de 2 aprilie 2021, la sediul Consiliului Judetean Vrancea din Focsani,

b-dul Dimitrie Cantemir nr.1, a avut loc sedinta extraordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea, domnul Cătălin Toma.

Locul sedintei a fost considerat sediul consiliului judetean de unde s-a asigurat suportul tehnic pentru desfasurarea sedintei in sistem on-line, avand in vedere starea de alerta, conform procedurii aprobate de plenul consiliului prin Hotararea nr. 41/2020.

**Președintele Consiliului Județean Vrancea, domnul Cătălin Toma** a deschis sedinta extraordinara din 2 aprilie 2021, convocata prin Dispozitia nr.125 din 1 aprilie 2021, cu îndeplinirea procedurilor legale în materie.

Publicitatea sedintei a fost asigurata prin transmiterea dezbaterilor in timp real pe site-ul consiliului judetean si prin publicarea minutei sedintei la finalizarea acesteia.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 32 de consilieri judeteni din 32, si presedintele Consiliului Judetean Vrancea.

**Președintele Consiliului Județean Vrancea, domnul Cătălin Toma** a precizat ca sedinta se desfasoara cu respectarea dispozitiilor legale in vigoare, iar pentru a putea participa la dezbateri consilierii judeteni nu trebuie decat sa ridice mana pentru comunicarea acestei intentii, secretarul general urmand a comunica acest fapt.

Totodata, a mentionat ca urgenta convocarii acestei sedinte a fost justificata de solicitarea Ministerului Investitiilor si Proiectelor Europene privind manifestarea vointei cu privire la asocierea judetelor Vrancea, Prahova si Buzau in vederea crearii unui mecanism care sa permita finantarea de la Uniunea Europeana a unor Investitii Teritoriale Integrate (ITI).

S-a trecut la prezentarea ordinii de zi a şedinţei pe care era inscris proiectul de hotarare privind „Aprobarea demararii incheierii unui Acord de parteneriat intre Judetul Vrancea, prin Consiliul Judetean Vrancea, Judetul Prahova, prin Consiliul Judetean Prahova, Judetul Buzau, prin Consiliul Judetean Buzau si ADI „Tinutul Buzaului”, in vederea realizarii unor Investitii Teritoriale Integrate (ITI)”.

**Domnul consilier judetean Cristian Danut** a amintit ca in anul 2019 Programul privind Investitiile Teritoriale Integrate a fost votat in Parlamentul Romaniei, motiv pentru care a fost posibila initierea acestui proiect de hotarare.

Fiind supusa plenului consiliului judetean, ordinea de zi a sedintei a fost aprobata cu unanimitate de voturi.

**Președintele Consiliului Județean Vrancea, domnul Cătălin Toma** a mentionat ca au fost indeplinite toate procedurile impuse de Codul Administrativ, proiectul înscris pe ordinea de zi fiind insotit atat de raportul compartimentului de specialitate, cat si de avizul comisiei de specialitate, care au fost transmise prin posta electronica.

Ulterior, s-a trecut la dezbaterea proiectului de hotarare privind „Aprobarea demararii incheierii unui Acord de parteneriat intre Judetul Vrancea, prin Consiliul Judetean Vrancea, Judetul Prahova, prin Consiliul Judetean Prahova, Judetul Buzau, prin Consiliul Judetean Buzau si ADI „ Tinutul Buzaului”, in vederea realizarii unor Investitii Teritoriale Integrate (ITI)”.

**Domnul consilier judetean Raducanu Catalin** a mentionat ca proiectul ITI gestioneaza aproximativ 1 miliard de euro pentru cele trei judete si a intrebat daca se stie cand va fi elaborat Ghidul de catre minister si cand va incepe finantarea proiectului. Totodata, a mai dorit sa stie daca pana la momentul cand se va deschide finantarea, uat-urile din judetul Vrancea vor mai putea depune proiecte si pe alte linii de finantare.

**Președintele Consiliului Județean Vrancea, domnul Cătălin Toma** a precizat ca uat-urile pot depune proiecte si pe alte linii de finantare si a mai mentionat ca in viitorul apropiat va fi o intalnire cu cei doi parteneri, judetele Prahova si Buzau, pentru a se discuta detaliile parteneriatului.

**Domnul consilier judetean Zamfirescu Valerica** a considerat ca nu este cazul ca la fiecare sedinta sa se aminteasca aportul pe care Partidul Social Democrat l-a avut in demararea actualelor proiecte de hotarare.

**Fiind supus votului,** p**roiectul de hotarare a fost adoptat in unanimitate.**

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei extraordinare a Consiliului Judetean Vrancea din 2 aprilie 2021.

**Preşedintele**

**Consiliului Judeţean Vrancea**

**Cătălin Toma**

**Secretar general al județului**

**Raluca Dan**